***Hyvä Keski-Suomen lihastautiyhdistyksen jäsen***

*Tervetuloa aloittamaan uutta toimintavuotta 2024! Helmikuussa on vapaamuotoinen jäsentapaaminen ja huhtikuussa menemme uudelleen Aalto2-museokeskukseen. Maaliskuussa järjestetään kevätkokous, johon toivottavasti pääset paikalle. Syksylle on suunnitteilla koko päivän virkistystapahtuma, josta lisätietoa ilmoitellaan tuonnempana.*

*Halutessasi voit lähettää ideoita ja tapahtumaehdotuksia tai muuta toimintaan liittyvää palautetta, otan ne ilolla vastaan. Ilmoittamalla sähköpostiosoitteesi saat ajankohtaistietoa nopeasti sekä säästät postituskustannuksia.*

*Lämpimästi tervetuloa tapahtumiin!*

*Terveisin puheenjohtaja Arja Jylhä-Ketola*

***\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\****

***ke 21.2.2024 klo 16.30 kahvilatapaaminen***

Vanha Pappila, Vapaudenkatu 26, 40100 Jyväskylä

Tervetuloa mukaan tutustumaan ja vaihtamaan kuulumisia. Yhdistys maksaa tarjoilun. Ilmoittaudu 16.2. mennessä Päivi Hokkaselle, [pkhokkanen@outlook.com](mailto:pkhokkanen@outlook.com) tai 040 732 6806 .

***La 23.3.2024 klo 13.30 sääntömääräinen kevätkokous***

Pizzeria Bella Roma, Kauppakatu 41, 40100 Jyväskylä (punainen tiilitalo Kolmikulmaa vastapäätä), kabinettiin on esteetön käynti Väinönkeskuksen puolelta. Voit osallistua myös etänä.

Kokouksessa käsitellään sääntömääräiset asiat. Kokouskutsu julkaistaan Porras-jäsenlehdessä 1/2024. Kokouksen lopuksi yhdistys tarjoaa lounaan. Ilmoittaudu 17.3. mennessä verkkolomakkeella Tapahtumat - Keski-Suomen lihastautiyhdistys ry (yhdistysavain.fi) tai [yhdistys@kslty.fi](mailto:yhdistys@kslty.fi) tai puh. 040 579 4165. Ilmoita myös ruokarajoitteet ja jos osallistut etänä niin sähköpostiosoitteesi, jonne saat osallistumislinkin.

***Ke 10.4.2024 klo 15.30 Keski-Suomen museo***, Aalto2-museokeskus, Alvar Aallon katu 7, 40600 Jyväskylä

Tervetuloa jatkamaan tutustumista viime vuonna avattuun Aalto2-museokeskukseen. Menemme nyt Keski-Suomen museoon. Ilmoittaudu 3.4. mennessä Päivi Hokkaselle, [pkhokkanen@outlook.com](mailto:pkhokkanen@outlook.com) tai 040 732 6806. Mukaan mahtuu 10 osallistujaa. Museokäynti on ilmainen kulttuuriluotsin opastuksella. Jos museokahvila on avoinna, niin voidaan lopuksi kahvitella ja vaihtaa kuulumisia.

\*\*\*\*\*\*\*\*

Alla järjestösuunnittelijan tapahtumia. Niistä sekä kurssi- ja lomatoiminnasta tarkempaa tietoa Porras-jäsenlehdestä 5/2023 tai [www.lihastautiliitto.fi](http://www.lihastautiliitto.fi)

**Ti 19.3.2024 klo 14-16 ALS/FALS & Läheiset**

Kansalaistoiminnankeskus Matara, kokoustila Hilla, Matarankatu 6 A 1, Jyväskylä

Tule tapaamaan ja kuulemaan sairaala Novan uutta sosiaalityöntekijää Jenna Paasivuorta. Hän kertoo sosiaalityöntekijän tarjoamista palveluista. Järjestösuunnittelija Marjo Luomanen kertoo Lihastautiliiton palveluista, esittelee lomakkeen ALSia sairastaville virkistysrahan hakua varten, antaa tietoa ja vinkkejä esim. apuvälineistä ja etuuksista toimivan arjen mahdollistamiseksi.

Tilaisuudessa pääsee tapaamaan myös muita samassa elämäntilanteessa olevia ALSia sairastavia ja heidän läheisiään, sekä parhaassa tapauksessa saamaan vertaistukea. Tilaisuus on kohdennettu ALSia/FALSia ja motoneuronisairautta sairastaville + läheisille. Tilaisuus on maksuton ja sisältää tarjoilua. **Ilmoittaudu ti 12.3. mennessä.**

**Ti 7.5. klo 15-17 Arjen tuet**

Kansalaistoiminnankeskus Matara, kokoustila Hilla, Matarankatu 6 A 1, Jyväskylä

Osaatko kuvata tilannettasi oikealla tavalla palveluita hakiessasi? Lihastaudit ovat hyvin harvinaisia ja moninaisia sekä monille tuntemattomia. Palveluja hakiessa tulee usein vastaan viranomainen, jolle joutuu kertomaan omasta tilanteestaan juurta jaksaen. Miten saada riittävät palvelut?

Asiasta keskustelemassa Lihastautiliiton Sosiaaliturva-asiantuntija Katja Voltti.

Mahdollisuus myös kahdenkeskiseen keskusteluun Katjan kanssa. Varaa aika Marjolta.

Tilaisuus on maksuton ja sisältää tarjoilua. **Ilmoittaudu ma 29.4. mennessä**.

**Ilmoittautumiset** ensisijaisesti Lyyti-linkin https://www.lyyti.in/Kevaan\_2024\_tapahtumat\_LansiSuomiPohjanmaa\_8915 kautta tai Lihastautiliiton järjestösuunnittelija Marjo Luomaselle puh. 040 7549716 tai marjo.luomanen@lihastautiliitto.fi. Ilmoitathan samalla myös allergiat ja ruokarajoitteet.